สินมั่นคงคาดจ่ายสินไหมน้ำท่วม 50 ล.
บมจ.สินมั่นคงประกันภัย เตรียมจ่ายค่าสินไหมน้ำท่วม 50 ล้านบาท  คาดทราบมูลค่าความเสียหายชัดเจนหลังน้ำลด
21 ต.ค. 2554

บมจ.สินมั่นคงประกันภัย เตรียมจ่ายค่าสินไหมน้ำท่วม 50 ล้านบาท  คาดทราบมูลค่าความเสียหายชัดเจนหลังน้ำลด
นายเรืองเดช ดุษฎีสุนทรพจน์ กรรมการผู้จัดการ บมจ.สินมั่นคงประกันภัย เปิดเผยว่า ขณะนี้ได้มีลูกค้าที่แจ้งขอเคลมสินไหมจากเหตุการณ์น้ำท่วมเข้ามายังบริษัทแล้ว 231 ราย คิดเป็นค่าเสียหายประมาณ 50 ล้านบาท  อย่างไรก็ตาม จะมีผลกระทบต่อผลประกอบการไม่มากนัก เนื่องจากบริษัทได้จัดทำประกันภัยต่อต่างประเทศไว้ก่อนล่วงหน้าแล้ว ทั้งนี้ ยังอยู่ระหว่างการสำรวจความเสียหายซึ่งมูลค่าความเสียหายที่แท้จริงจะมีความชัดเจนภายหลังจากที่น้ำลดลงแล้ว